Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2019/C 427/03)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»Valsusa«

Referencenummer: PDO-IT-A1243-AM02

Meddelelsesdato: 24. september 2019

BESKRIVELSE OG BEGRUNDELSE FOR DEN GODKENDTE ÆNDRING

1. Tilføjelse af nye druesorter (primære druesorter og kombinationer af druesorter)

Beskrivelse og begrundelse

a) Becuet og Baratuciat er blevet føjet til listen over de primære druesorter. Begrundelse: druesorterne Becuet og Baratuciat, der tidligere blev dyrket i Valsusa-produktionsområdet, er efter en længere testperiode nu igen blevet gjort egnede til dyrkning og kan derfor anerkendes som egnede til dyrkning i regionen Piemonte. Det er derfor blevet besluttet at fremme de to druesorter ved at medtage dem i Valsusa BOB. Selv om dyrkningen af dem er begrænset til meget små områder, udgør de i bjergområder stadig en betydelig del af den vin, der produceres. Denne ændring vedrører produktspecifikationens artikel 1, 2, 4, 5 og 6 samt punkt 1.7 i enhedsdokumentet.

b) For så vidt angår Valsusa Rosso-vine (røde) er Becuet blevet føjet til listen over de druesorter, der tilsammen skal udgøre mindst 60 % af vinen. I øjeblikket består listen af sorterne Avanà, Barbera, Dolcetto og Neretta Cuneese. Begrundelse: med tilføjelsen af Becuet til de primære druesorter (den kunne allerede udgøre op til 40 % som en af de sekundære druesorter, der er tilladt i Valsusa Rosso-vine) er det på grund af dens egenskaber muligt at forbedre vinens struktur og farve og gøre den mere egnet til lagring. Denne ændring vedrører produktspecifikationens artikel 2 og punkt 1.7 i enhedsdokumentet.

2. Vinfremstillingsområde

Beskrivelse og begrundelse

De kommuner, hvor vinfremstillingen kan foretages som en undtagelse fra reglerne vedrørende produktionsområdet, er blevet opført på en liste.

Begrundelse:

Der er tale om en formel omformulering af produktspecifikationen, som ikke berører det afgrænsede område.

I produktspecifikationen er det allerede tilladt, at vinfremstillingen kan foregå ikke bare i produktionsområdet, men også i hele det område, der administrativt udgøres af bjergsamfundene Alta e Bassa Valle di Susa og Val Cenischia. Eftersom disse bjergsamfund ved regional lovgivning er blevet afskaffet og erstattet af nye administrative enheder i den lokale sammenslutning af bjergkommuner, er de kommuner, der udgør det afgrænsede område, blevet opført på en liste for at afgrænse det pågældende område præcist og utvetydigt.

Denne ændring vedrører produktspecifikationens artikel 5 og punkt 1.9 (Yderligere betingelser) i enhedsdokumentet.

3. Maksimalt udbytte

Beskrivelse og begrundelse

Der er fastsat et maksimalt udbytte på 7 ton druer pr. hektar for de nye vintyper med angivelse af sorten (Avanà, Becuet, Baratuciat), mens udbyttet for vintypen Rosso Novello er blevet slettet, da dette ikke længere er fastsat.

Denne ændring vedrører produktspecifikationens artikel 4 og punkt 1.5.2 i enhedsdokumentet.

4. Beskrivelse af vinen/vinene

Beskrivelse og begrundelse

a) Der er tilføjet en beskrivelse af de nye vintyper med angivelse af druesorten (Avanà, Becuet og Baratuciat).

b) vintypen Rosso Novello er blevet slettet.

Begrundelse:

a) Tilføjelsen af nye vintyper med angivelse af de pågældende druesorter gjorde denne ændring nødvendig.

b) Som reaktion på den faldende efterspørgsel er produktionen af vintypen Rosso Novello i årenes løb blevet ubetydelig, og producenterne har derfor anmodet om, at den fjernes fra varespecifikationen.

Denne ændring vedrører produktspecifikationens artikel 1 og 6 samt punkt 1.4 i enhedsdokumentet.

5. Tilknytning til området

Beskrivelse og begrundelse

Dette afsnit er blevet omformuleret og gjort mere detaljeret for vinkategorien. Der er også blevet tilføjet henvisninger til vintyperne med angivelse af druesorten, og henvisningen til vintypen med betegnelsen Novello er blevet slettet.

Denne ændring vedrører produktspecifikationens artikel 8 og punkt 1.8 i enhedsdokumentet.

6. Andre oplysninger — Sletning af den traditionelle benævnelse Novello

Beskrivelse og begrundelse

Produktspecifikationen dækker ikke længere Rosso Novello-vine eller andre vine med betegnelsen Novello, da producenterne foretrækker at imødekomme efterspørgslen efter andre vine, der er mere typiske for området.

Denne ændring vedrører punkt 1.3.2, litra b) (Yderligere oplysninger) i enhedsdokumentet.

ENHEDSDOKUMENT

1. Produktets betegnelse

Valsusa

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

Valsusa Rosso

Farve: rubinrød med varierende intensitet, undertiden med nuancer af orange.

Duft: intens, karakteristisk, frugtagtig.

Smag: tør, harmonisk, syrlig, moderat garvesyreholdig.

Totalt alkoholindhold udtrykt i volumen, minimum: 11,00 %

Indhold af sukkerfrit ekstrakt, minimum: 20,00 g/l.

De analytiske parametre, der ikke fremgår af tabellen nedenfor, er i overensstemmelse med de grænseværdier, der er fastsat i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (i % vol.) Virkeligt alkoholindhold, minimum (i % vol.) Totalt syreindhold, minimum 5,0 gram pr. liter udtrykt i vinsyre Indhold af flygtig syre, maksimum (i milliækvivalenter pr. l) Totalt indhold af svovldioxid, maksimum (i mg pr. l)

Valsusa Avanà

Farve: lys rubinrød, undertiden med nuancer af orange.

Duft: frugtagtig, undertiden med vegetabilske noter.

Smag: tør, harmonisk, syrlig, moderat garvesyreholdig.

Totalt alkoholindhold udtrykt i volumen, minimum: 11,00 %

Indhold af sukkerfrit ekstrakt, minimum: 21,0 g/l

De analytiske parametre, der ikke fremgår af tabellen nedenfor, er i overensstemmelse med de grænseværdier, der er fastsat i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (i % vol.) Virkeligt alkoholindhold, minimum (i % vol.) Totalt syreindhold, minimum 5,0 gram pr. liter udtrykt i vinsyre Indhold af flygtig syre, maksimum (i milliækvivalenter pr. l) Totalt indhold af svovldioxid, maksimum (i mg pr. l)

Valsusa Becuet

Farve: intens rubinrød, undertiden med nuancer af orange.

Duft: intens, frugtagtig, elegant.

Smag: tør, harmonisk, smagfuld og undertiden med moderat garvesyre.

Indhold af sukkerfrit ekstrakt, minimum: 22,0 g/l

Totalt alkoholindhold udtrykt i volumen, minimum: 11,00 %

De analytiske parametre, der ikke fremgår af tabellen nedenfor, er i overensstemmelse med de grænseværdier, der er fastsat i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (i % vol.) Virkeligt alkoholindhold, minimum (i % vol.) Totalt syreindhold, minimum 5,0 gram pr. liter udtrykt i vinsyre Indhold af flygtig syre, maksimum (i milliækvivalenter pr. l) Totalt indhold af svovldioxid, maksimum (i mg pr. l)

Valsusa Baratuciat

Farve: strågul af varierende intensitet, undertiden med grønlige nuancer.

Duft: intens med blomster- og frugtagtige noter.

Smag: harmonisk, smagfuld, tør og til tider syrlig.

Totalt alkoholindhold udtrykt i volumen, minimum: 11,00 %

Indhold af sukkerfrit ekstrakt, minimum: 19,0 g/l

De analytiske parametre, der ikke fremgår af tabellen nedenfor, er i overensstemmelse med de grænseværdier, der er fastsat i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (i % vol.) Virkeligt alkoholindhold, minimum (i % vol.) Totalt syreindhold, minimum 5,0 gram pr. liter udtrykt i vinsyre Indhold af flygtig syre, maksimum (i milliækvivalenter pr. l) Totalt indhold af svovldioxid, maksimum (i mg pr. l)

5. Vinfremstillingspraksis

a. Væsentlige ønologiske fremgangsmåder

Ingen

b. Maksimalt udbytte

Valsusa Rosso

9 000 kg druer pr. hektar

Valsusa med angivelse af druesort

7 000 kg druer pr. hektar

6. Afgrænsning af det geografiske område

Produktionsområdet for druer, der anvendes til fremstilling af vin med den beskyttede oprindelsesbetegnelse »Valsusa«, omfatter hele det område, der administrativt udgøres af følgende kommuner i provinsen Torino: Almese, Borgone di Susa, Bruzolo, Bussoleno, Caprie, Chianocco, Chiomonte, Condove, Exilles, Giaglione, Gravere, Mattie, Meana di Susa, Mompantero, Rubiana, San Didero, San Giorio di Susa, Susa og Villarfocchiardo.

7. Primære druesorter

Baratuciat B.

Neretta Cuneese N.

Avanà N.

Barbera N.

Dolcetto N.

Becuet N.

8. Tilknytning til det geografiske område

Valsusa BOB

Vine omfattet af Valsusa BOB bliver fremstillet i provinsen Torino i en række kommuner, der strækker sig fra Almese til Exilles, i dalen Susa (Valle di Susa), som lægger navn til vinen. Susa-dalen strækker sig fra øst til vest i den vestlige del af Piemonte og nyder godt af et gunstigt mikroklima, der er beskyttet mod de kolde nordlige vinde. Det gør, at visse planter, der er typiske for middelhavsklimaet, kan gro der (Orrido di Foresto-naturreservat).

Området begynder i Almese og strækker sig langs Dora Riparia-flodens venstre bred mod strømmen hele vejen til Chiomonte og Exilles. Det dækker også kommunerne Meana di Susa og Gravere på den højre flodbred. I mange århundreder (fra 135 000 til 10 000 år siden) var Susa-dalen dækket af enorme gletsjere, der udformede dalbunden og skrænterne. Derfor er de substrater, som vinstokkene dyrkes på, hovedsageligt opstået gennem moræne- og smeltevandsaflejringer. Jordene er unge og delvis metamorfe med en grov tekstur og et mellemhøjt indhold af organisk materiale, hvor der er behov for de særlige jordbrugsteknikker, som er blevet udviklet gennem århundreder. Vinavlernes mest brugte dyrkningsmetode er et traditionelt opbindingssystem, der består af en lodret eller vandret træramme, relativt kort afstand mellem vinstokkene (0,8-0,9 × 1-1,2 meter) og en høj beplantningstæthed (> 9 000 planter pr. hektar).

Området er særligt velegnet til vindyrkning, fordi kun 20 % af den årlige nedbør falder om sommeren. Kombineret med masser af vind og sol skaber dette ideelle betingelser for vindyrkning, selv i mere end 850 meters højde, hvilket er enestående for Piemonte. De hjemmehørende druesorter (Avanà, Becuet og Baratuciat) har således tilpasset sig det lokale klima og har derigennem udviklet deres helt egne egenskaber, som afspejles i vinens typiske kvaliteter. Benediktinerklostret i Novalesa spillede en vigtig rolle i udbredelsen af vinavlsmetoder. Af et dokument fra år 739 fremgår det, at klosteret var enearving efter grundlæggeren Abbone di Provenza, og listen over aktiver omfattede adskillige områder med vinmarker. Som nyere historisk bevis for vinavl i Susa-dalen, nærmere bestemt i kommunen Chiomonte, er der kendskab til, at Avanà-sorten blev dyrket omkring år 1000 af den kirkelige myndighed prevostura di Oulx i området Segneur, hvor der stadig findes vinmarker i dag. Ifølge historiske arkiver blev vinmarker inddraget fra lokale herremænd i slutningen af det 12. århundrede, og der blev ikke opkrævet nogen form for skat af vinhandlen. Det var i samme periode, at man indførte de første foranstaltninger til at beskytte lokal vin, såsom et forbud mod at indføre vin fra andre områder med det formål at styrke de lokale indbyggeres handel og udveksling med Frankrig. Pilgrimsruten Via Francigena, der forbandt Provence med Lombardiet, har hjulpet vinavlen med at udvikle sig takket være kroer og herberg langs ruten, der kun tilbød lokal vin. Fra det 16. århundrede blev den lokale befolkning i Susa-dalen tvunget til at flytte og bosætte sig i de højereliggende områder, i takt med at dalen blev skueplads for krigsaktivitet. Dette førte til, at man byggede stenmure til at støtte de terrasser, hvor man dyrkede vinstokke.

Valsusa BOB, vinkategori 1)

Alle typer Valsusa-vine er fremragende og velduftende med et lavt alkoholindhold og god holdbarhed, som er typisk for vin fra bjergområder.

Vine med Valsusa BOB fremstilles i vinkategori 1) som rødvine og kan omfatte angivelse af druesort.

For Valsusa Rosso (uden angivelse af druesorten) skal mindst 60 % af de anvendte druer være hjemmehørende sorter fra Piemonte, såsom Barbera, Dolcetto og Neretta Cuneese eller fra Susa-dalen, såsom Avanà og Becuet. Enkeltdruevine fremstilles af de samme druesorter. Vinene har en flot rubinrød farve og en aroma med karakteristiske noter af skovfrugter og vilde kirsebær frembragt af den betydelige temperaturforskel mellem dag og nat, der er karakteristisk for produktionsområdet på grund af dets placering i øst-vestgående retning. Denne placering skaber et mikroklima, der er ideelt til vindyrkning på den venstre flodbred (sydlig eksponering), med mest nedbør i maj og juni samt i oktober og november. Varme og tørre fønvinde, der bevæger sig ned ad den nordlige side af Alperne, er et hyppigt fænomen, som er forårsaget af sammentrykningen af luftmasser. Vinene har et lavt indhold af tannin, som opvejes af et moderat syreindhold. Ældre vine kan have en aroma med strejf af træ.

Hvidvinene, som er fremstillet af Baratuciàt-druen, er kendetegnet ved et afbalanceret syreindhold, en god smag og druens karakteristiske blomsteragtige noter. Derudover har de en vis friskhed som følge af de betydelige temperaturudsving.

For indbyggerne i Chiomonte og Giaglione har vinavl altid været en betydelig indtægtskilde takket være en intens handel med Frankrig og den nærliggende by Torino. Det er værd at fremhæve de særlige vækstbetingelser, navnlig for druesorterne Avanà og Becuet, som i tidens løb har tilpasset sig Susa-dalens særlige mikroklima. Vinmarkerne er beliggende på stenet jord på skråninger, der varierer fra plateauer til terrasser, hvor det er så godt som umuligt at anvende maskiner til dyrkning eller høst. Derfor må vinavl i dette område nærmest anses for at være en »heroisk« virksomhed. Selv om vindyrkningen i området er traditionsbunden af geologiske og kulturelle årsager, er den også i konstant fornyelse som følge af innovation inden for dyrknings- og fremstillingsmetoder.

9. Vigtige yderligere betingelser (emballering, mærkning, andre krav)

Vinfremstillingsområde

Retsgrundlag:

EU-lovgivning

Type yderligere betingelse:

Undtagelse vedrørende produktion i det afgrænsede geografiske område

Beskrivelse af betingelsen:

Ud over i det afgrænsede produktionsområde kan vinfremstillingen også foregå i det område, der administrativt udgøres af de tilstødende kommuner Bardonecchia, Cesana Torinese, Claviere, Moncenisio, Oulx, Salbertrand, Sauze d’Oulx, Sauze di Cesana, Sestriere, Avigliana, Caselette, Novalesa, Chiusa San Michele, Sant’Ambrogio, Sant’Antonino, Vaie, Venaus og Villar Dora.

Link til produktspecifikationen

https://www.politicheagricole.it/flex/cm/pages/ServeBLOB.php/L/IT/IDPagina/14378

(1) EUT L 9 af 11.1.2019, s. 2.